CELEX: C2005/132/18
Language: et
Date: 2005-05-28 00:00:00
Title: Euroopa Kohtu (neljas koda) 17. märtsi 2005. aasta otsus kohtuasjas C-467/03 (Finanzgericht München'i eelotsusetaotlus): Ikegami Electronics (Europe) GmbH versus Oberfinanzdirktion Nürnberg (Ühine tollitariifistik — Tariifirubriik — Digitaalse salvestusseadme tariifne klassifitseerimine — Klassifitseerimine koondnomenklatuuris)

28.5.2005   
            
            
               ET
            
            
               Euroopa Liidu Teataja
            
            
               C 132/10
            
         
      EUROOPA KOHTU
   
   (neljas koda)
   17. märtsi 2005. aasta otsus
   kohtuasjas C-467/03 (Finanzgericht München'i eelotsusetaotlus): Ikegami Electronics (Europe) GmbH versus Oberfinanzdirktion Nürnberg (1)
   
   (Ühine tollitariifistik - Tariifirubriik - Digitaalse salvestusseadme tariifne klassifitseerimine - Klassifitseerimine koondnomenklatuuris)
   (2005/C 132/18)
   Kohtumenetluse keel: saksa
   Kohtuasjas C-467/03, mille esemeks on Euroopa Kohtule EÜ asutamislepingu artikli 234 alusel Finanzgericht München'i (Saksamaa) 24. juuni 2003. aasta otsusega esitatud eelotsusetaotlus, mis saabus Euroopa Kohtusse 6. novembril 2003, nimetatud kohtus pooleliolevas asjas järgmiste poolte vahel: Ikegami Electronics (Europe) GmbH ja Oberfinanzdirktion Nürnberg, tegi Euroopa Kohus (neljas koda), koosseisus: koja esimees K. Lenaerts (ettekandja) ja kohtunikud J. N. Cunha Rodrigues ja E. Levits; kohtujurist J. Kokott, kohtusekretär ametnik K. Sztranc, 17. märtsil 2005 otsuse, mille resolutiivosa on järgmine:
   Seade, mis videovalve eesmärgil salvestab kaameratest väljastatud signaale ja taasesitab need pärast kokku pakkimist kuvaril, täidab nõukogu 23. juuli 1987. aasta määruse (EMÜ) nr 2658/87 KN tariifi- ja statistikanomenklatuuri ning ühise tollitariifistiku kohta I lisas sisalduva koondnomenklatuuri, mida on muudetud komisjoni 6. augusti 2001. aasta määrusega (EÜ) nr 2031/2001, grupi 84 märkuse 5 punkti E tähenduses muud spetsiifilist funktsiooni kui andmetöötlus.
   
      (1)  ELT C 21, 24.1.2004.